স্লাভকো ভিনচিচ
স্লাভকো ভিনচিচ (জন্ম: ২৫ নভেম্বর ১৯৭৯) হলেন স্লোভেনীয় পেশাদার ফুটবল রেফারি। তিনি ২০১০ সাল থেকে ফিফার হয়ে আন্তর্জাতিক ম্যাচগুলোতে রেফারির দায়িত্ব পালন করছেন। তিনি দামির স্কোমিনার দলে অতিরিক্ত সহকারী হিসাবে উয়েফা ইউরো ২০১২-এ অংশগ্রহণ করেছেন। ২০১৪–১৫ উয়েফা ইউরোপা লিগের ৩২ দলের পর্বে ইএ গুইঙ্গাম্প এবং দিনামো কিয়েভের ম্যাচে স্লাভকো ভিনচিচ রেফারি ছিলেন এবং দিনামো কিয়েভের খেলোয়াড়দের দুটি লাল কার্ড দেখিয়েছিলেন। পরবর্তীতে লাল কার্ডগুলো নিয়ে বেশ বিতর্ক হয়েছিল।